תרמ"ה - תש"ך (1881-1960) מקנס, מרוקו. 

היה מגדולי משוררי מכנס במרוקו ועילוי בתורה ובקבלה, משחר נעוריו התגלה כעילוי, רבני הישיבה שבה למד , המליצו להעבירו לישיבה גבוהה שעל לומדיה נמנו רבנים גדולים, ידועי שם כגון : רבי יהושוע ברדוגו רבה הראשי של מרוקו והרב הדיין רבי יוסף משאש והרב הגאון רבי יעקב ברדוגו ואחרים.

בשנת 2022 נבנה לזכרו אתר שבו תוכלו למצוא את כל המידע אודות רבי רפאל אדרעי, האתר מכיל תמונות סרטונים, תמונות ותיעודים רבים.

תולדות חייו של רבי רפאל אדרעי
-----------------------------

  

רבי רפאל אדרעי המכונה אלפסי היה משורר ועילוי בתורה ובקבלה ר' רפאל חי בין השנים תרמ"א (1881) עד שנת תש"ך (1960) ר' רפאל ניחן בקול ערב ובכשרונות רבים בתחומי השירה והחריזה של שירי קודש. הוא חיבר שירים רבים ותשבחות לשי"ת. חיבוריו כללו שירי שבת ומועדים, הוא שזר בכשרון רב את ההלכות בהתאם כמו כן חיבר שירים בשבחם של רבנים דגולים. שירי שבח והודיה ל"ה, על עצמאות ישראל ועוד. ספרו "הטיבו נגן" ראה אור לראשונה בשנת תרפ"ט (1921). הספר כולל את כל השירים שנכתבו עד אז וכן עשרות נובות כפול חמישה משקלים = (סנאע) לשירת הבקשות שגיבש. רבי רפאל שילב שירים שלו ושל אחרים שמצא בספרים שונים כגון : "תהילה לדוד" לר' דוד חסין. "שרי ידידות" ועוד כדי לנהל את שירת הבקשות. רבי רפאל היה ידידו של הפייטן הנודע ר' דוד בוזגלו, רבי רפאל חיבר מידי פעם לחנים לשיריו של רבי דוד. שני האישים נפגשו בקזבלנקה ולימדו את פייטני העיר את השירים והלחנים החדשים שחיברו. רבי רפאל ופייטנים ידועי שם שתהגוררו במוגדור, במרקש ובערים אחרות ערכו ביקורים הדדיים אלה אצל אלה וזכה מהם להערכה וכבוד גדול. רבי רפאל היה מהיחידים במכנס שידעו לנהל את שירת הבקשות בציבור, הוא עמד בראש חבורת הפייטנים ע"ש "אליהו הנביא" לאחר שספרו ראה אור לראשונה המשיך ר' רפאל לכתוב יצירות חדשות והפיץ אותן הן במהדורות נוספת של הספר והן בחוברות נפרדות. ברשות בני המשפחה נשתמרו : הספר המקורי וכתבי יד רבים, שבהם נמצאו מחרוזות שטרם ראו אור כולל מחרוזות טבאע עתיקות שטרם נודעו ברבים, פיוטים חדשים, קינות ועוד. בני המשפחה הוציאו לאור מהדורה חדשה בשנת תשס"ד (2003) שכללה את השירים בספרו "הטיבו נגן" וכל החומר החדש שנמצא כגון : השירה האנדלוסית והתזירי בהם שלט ללא מצרים. לאחר שסיים את לימודי הקבלה אצל הצדיק רבי יוסף אלקובי זצ"ל ערך וצייר את האילן הקדוש בכשרון שאין לתאר, ציורו של האילן הקדוש ערוך בצורה מפליאה ובדיוק רב. בעבודה זו השתקפו ידיעותיו העמוקות בתחום הקבלה. רבי רפאל אדרעי נולד במכנס שבמרוקו בשנת תרמ"א (1881) להורים רבי מכלוף אדרעי ומרת דונה לבית לבחר רבי רפאל אדרעי נפטר בתאריך ה' בסיוון בשנת תש"ך (1960) הוא נקבר בבית המנוחות במכנס שבמרוקו, בשנת תשע"א (2011) עצמותיו הועלו ארצה, להר המנוחות בגבעת שאול בירושלים. בת זוגתו של רבי רפאל הייתה אסתר, ביתם של ר' שמואל כהן ופרחה לבית טולידנו להם היו ארבעה ילדים : שמואל, לאה, חנה וסול.

ספרים שכתב רבי רפאל אדרעי
-------------------------

  
-הספר הטיבו נגן שנכתב על ידי רבי רפאל אדרעי

הספר "הטיבו נגן" הוא פרי רוחו של רבי רפאל אדרעי זצ"ל, נדפס לראשונה

בשנת תרפ"ט 1929במקנס מרוקו וכלל פיוטים שרבי רפאל חיבר וסדרה של

אחת עשרה נובות כפול חמישה משקלים ( סנאייע ) לשירת הבקשות שגיבש.

רבי רפאל שילב במחרוזות פיוטים שלו ושל אחרים. שמצא בספרים שונים כגון:

"תהילה לדוד" של רבי דוד חסין, "שיר ידידות" ועוד. הספר שימש את רבי

רפאל כעין "חוברת עבודה" בהנחייתו את שירת הבקשות. לכן השירים

והפיוטים שבספר הובאו בקיצור אך הם לפי הסדר של המחרוזות. הספר נדפס

בדפוס של ה"ה מסעוד שרביט ועמרם חזן בפס.

לאחר שהספר ראה אור לראשונה, המשיך רבי רפאל לכתוב יצירות חדשות

והפיץ אותן, הן במהדורות נוספות של הספר, הן בחוברות נפרדות.

**-המהדורה החדשה של הספר הטיבו נגן**בשבת קודש א' פסח תשמ"ח (2 באפריל 1988 ) נספה בתאונת דרכים טרגית

הילד גד עמאר ז"ל, בנם של רחמים עמאר ואיבט לבית אטיאס יבל"א, בהיותו בן 11.

להנצחת זכרו, נטלו את הפקת הספר מחדש נכדיו של רבי רפאל, ה"ה :

יצחק עמאר ז"ל ורחמים עמאר נ"י וכן שמעון ביתן בעלה של סוזן ביתן לבית עמאר,

אף היא נכדתו של רבי רפאל. ידיעותיו העמוקות של יצחק בנושאי הספר,

תרמו רבות להפקה. במהלך ההפקה נערך מחקר מקיף כדי להשלים

בעזרת ספרים וכתבי יד, את הפיוטים אשר כאמור הובאו בקיצור במהדורות

הקודמות. כן קובצו, נחקרו ופוענחו פיוטיו החדשים של רבי רפאל. שנמצאו

בכתבי יד.

  

**שלבי בניית הספר המחודש**

הספר חולק לשישה חלקים, שמוינו לפי העניין עד כמה שניתן ואלה הם :

1. חלק כללי ובו פיוטים בסגנון תזירי ואנדלוסי, קצידות, פיוטים בשבח

     צדיקים ומוסדות תורה וקהילה, פיוטים לציון כיסופי גאולה, ערגה לשיבת

     ציון ושבח מעלת ירושלים.

2. חלק מעגל השנה ובו פיוטים לשבת קודש, למועדים, לחגים ולזמנים אחרים.

3. חלק מעגל החיים ובו פיוטים לברית מילה, לבר מצווה, לחתן וכלה,

     לעלייה לתורה, פיוטים לכבוד התורה ושבח השי"ת.

4. חלק של פיוטים מלוקטים בעלי אופי כללי, פרי עטם של מחברים שונים.

5. בספר זה כלולים מספר מחרוזות בסגנון תזירי בשלמותן, מתוך אלו שהיו

     במהדורה הקודמת.

6. חלק קינות, בחלק זה  מספר קינות פרי עטו של רבי רפאל.

האיורים בספר מתוך האילן הקדוש ומכתבי היד של רבי רפאל אדרעי זצ"ל

צילומי השער וההסכמות המקוריות מהמהדורה הראשונה, באדיבות

מכון בן צבי בירושלים.

יעוץ ולווי בהפקה, רבי מאיר אלעזר עטיה ועל כך תודה מיוחדת.

האילן הקדוש
-----------

האילן הקדוש הוא תרשים המתאר את הסוד של בריאת העולם והשתלשלות העולמות מהעולמות העליונים האין סוף ועד העולמות התחתונים – עולמו אנו. אליהו הנביא גילה את הסוד של האילן הקדוש לארי הקדוש זצ"ל, הוא העביר את הסוד לתלמידיו, אך אסר עליהם לפרסם את הדברים בשמו, חוץ מרבי חיים ויטל שקיבל הסמכה מיוחדת לכך. מקובל שקמיע של האילן הקדוש משפיע ישועות מהעולמות העליונים לעם ישראל. האילן הקדוש נותן הגנה ושמירה טובה לבית. מי שהאילן הקדוש תלוי בביתו יהיה מוגן מכל מיני דברים קשים, וכן מביא אהבה ושלום בריאות ורפואה לחולים, הגנה מעין הרע ומחשבות רעות. לדברי רבי יהושוע מושקאט מפרג, מי שמסוגל לכתוב את האילן הקדוש, יכול בנקל לעסוק בחוכמת הקבלה. רבי מאיר כץ פארפרס מתלמידיו של הארי זצ"ל אמר, שהאילן הקדוש הוא ריכוז סימנים לידע חכמה הקבלה, ויש בריכוז זה כל היסודות של הקבלה ונותן באופן ברור את המוסגים בתמציתיות. רבי רפאל אדרעי למד קבלה אצל הצדיק רבי יוסף אלקובי זצ"ל לאחר שסיים את לימודי הקבלה כתב ואייר ביד חופשית ובכשרון רב את האילן הקדוש, המתאר את אברי הגוף של האדם ע"פ תורת הקבלה עבודה זו משתקפות את ידיעותיו העמוקות בקבלה, ואת כשרונותיו בתחומי הכתיבה והאיור. כאמור הוא ערך וצייר ביד חופשית את האילן הקדוש בכשרון שאין לתאר על כל מעגליו, ללא כל מושג בתחום השרטוט הגאומטרי. האיור של האילן הקדוש נתן את רישומיו העמוקים על אנשי מקצוע מיומנים בעלי ידיעות רחבות בתחום הגיאומטריה. כישרון זה בא לידי ביטוי בין היתר במלכות אחרות כגון : עיטור שטרי כתובה עבור זוגות צעירים ועוד.

פטירתו (ה' בסיוון תש"ח, 1969)
=============================

רבי רפאל נלב"ע במכנס ביום ה' בסיוון הוא ערב חג השבועות בשנת תש"ך (1960)

יום פטירתו היה ליהודים במכנס יום בכי ומספד. בני הקהילה שבתו ממלאכתם

וממסחר ואף מהכנות לחג השבועות, הם נתקהלו במרכז השכונה היהודית .

בראשם היו רבנים ידועי שם ובראשם רבי ברוך טולדנו אב בין הדין במכנס,

רבי רפאל ברוך טולדנו שהיה ראש אבות בית הדין במכנס, אשר טיפל אישית

בסידורי הלוויה והקבורה

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **שם** |
| ויקישיתוף תמונות ומדיה בוויקישיתוף: **שם** |

הוצאת עצמותיו (מכנס, תשע"א 2011)
================================

בשנת תשע"א  (2011) הוצאו עצמותיו של רבי רפאל אדרעי זצ"ל במכנס במרוקו לשם הבאתו לקבורה בארץ ישראל.

העלאת עצמותיו היה כרוך באישורים ובתאומים רבים מראש, הן בארץ והן במרוקו.

כגון אישור של משרד הפנים, משרד הבריאות, משטרה, חברה קדישה וכ"ו

האישור לתחילת המסע ניתן לאחר שנרכשה חלקת קבר בירושלים ולאחר שהושגו כל האישורים הדרושים בארץ ובמרוקו , במקביל נעשו כל התאומים להעלאת עצמותיו כדי למנוע עיקובים מיותרים ככול שניתן. בכלל זה נרכשו כרטיסי טיסה לארון.

הארון הוצא ביום חמישי ממכנס והועבר בו ביום לקזבלנקה, שם המתין הארון עד יום ראשון ליד הארון היו כל העת יהודים שקראו תהילים.

ביום ראשון יצאה הארון בשלוש טיסות: מקזבלנקה למרסי בצרפת, ממרסי לפרנקפורט בגרמניה, מפרנקפורט לישראל.

* שם כותב, [Address תיאור המאמר], שם האתר

טקס ההלוויה בארץ (הר המנוחות גבעת שאול ירושלים, 2011)
=====================================================

הארון עם עצמותיו של רבי רפאל אדרעי זצ"ל הגיע ביום   אחר הצהריים , חברה קדישה בארץ הובילו את הארון משדה התעופה לבית ההלוויות שמגר בירושלים, הארון המתין בבית ההלוויות עד למחרת בבוקר, בשעות הלילה קראו הנכדים והנינים פרקי תהילים סמוך לארונו. למחרת בבוקר נערך טקס הלוויה  ברוב עם.

בהלוויה השתתפו המונים שכללו את המשפחה המורחבת וכן רבנים ידועים, חלקם הכירו אישית את רבי רפאל אדרעי, 

**להלן רשימת הרבנים שנטלו חלק בהלוויה :**

* הצדיק רבי יוסף טולדנו - לדברי רבי יוסף נגלה רבי רפאל בחלומו והודיע לו כי הוא עולה לישראל ומבקש מרבי יוסף טולדנו  לבוא ולפגוש אותו. רבי יוסף סיפר כי שנים רבות לא יצא מביתו בשל גילו המופלג גיל 93, אך בשל החלום עלה לירושלים והשתתף בהלוויתו.

      כמו כן סיפר שהכיר את המנוח, והפליא לספר את פעולו, רבי יוסף סיפר כי                  השתתף בהלוויה של רבי רפאל במרוקו. 

* רבי מיכאל טולדנו – ראש מוסדות "אור ברוך" ו "ברית יעקב" בשכונת בית וגן בירושלים.
* רבי יהושוע טולדנו – ראש כולל" חברת אברהם שלום" בירושלים.
* רבי אברהם אוחנה – ראש כולל "דבאח" בשכונת הר נוף בירושלים.
* רבי יוסף טולדנו – רבה של הישוב גבעת זאב.
* רבי אליהו אברג'יל  ראש אבות ביתהדין ורבה של שכונת בקעה בירושלים.
* רבי נסים עמר – חזן בעיר מקנס, ותלמידו חביבו של רבי רפאל אדרעי זצ"ל.
* רבי רפאל ברדוגו – אבית הדין בעיר נתניה

הילולה לזיכרו (2011)
====================

לאחר העלאת עצמותיו לישראל נערכה הילולה רבת משתתפים בבית הכנסת זכור לאברהם בירושלים בהילולה השתתפו המשפחה המורחבת יוצאי חלציו של רבי רפאל אדרעי זצ"ל.

בהילולה נכחו רבנים רבים ופייטנים אשר שרו את שיריו של רבי רפאל.

הרב ברוך טולדנו שנשלח עי המשפחה למרוקו לבצע עבורנו את העלאת עצמותיו לארץ ישראל, עשה את השליחות במסירות ובהקפדה יתרה לכבודו של הצדיק רבי רפאל. בהילולה סיפר על סיעתה דשמיא שהייתה לאורך השליחות וכיצד התהליכים התרחשו מאליהם.

לאחר העלאת עצמותיו של רבי רפאל אסרו שלטונות מרוקו להעלאת עצמותיהם של יהודים ממרוקו.

  

רבי יוסף טולדנו רבה של גבעת זאב, בן דודו של רבי רפאל הכיר אישית את רבי רפאל, הוא  סיפר על גדולתו .

כאמור השתתפו רבנים נוספים ופייטנים אשר שרו את שיריו של רבי רפאל אדרעי, עידן מזרחי הנכד של יעקב עמר נינו של רבי רפאל שהיה כבן שש, שר את שירו הידוע רפא צירי אל נאמן. את הערב הנעים רפאל עמר בנו של רחמים עמר ושר שירים שהלחין משיריו של רבי רפאל.